- शरारती तत्वों ने पुल के शिलापट्ट को ढहाया - Amar Ujala
शरारती तत्वों ने पुल के शिलापट्ट को ढहाया
{"_id":"61-78144","slug":"Mau-78144-61","type":"story","status":"publish","title_hn":"\u0936\u0930\u093e\u0930\u0924\u0940 \u0924\u0924\u094d\u0935\u094b\u0902 \u0928\u0947 \u092a\u0941\u0932 \u0915\u0947 \u0936\u093f\u0932\u093e\u092a\u091f\u094d\u091f \u0915\u094b \u0922\u0939\u093e\u092f\u093e","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
मऊ। सरायलखंसी थाना क्षेत्र के आेंहाईच गांव के निकट लुदुही नदी पर पुल बनने का सपना शिलान्यास के एक दिन बाद ही धराशायी होकर बिखर गया। अराजकतत्वों ने शिलान्यास के पट्ट सहित अन्य निर्माण को ढहा दिया। जानकारी पर ग्रामीणों में उबाल हैं वहीं राज्य सभा सांसद सालिम अंसारी ने अज्ञात लोगों के विरुद्ध मुकदमा दर्ज कराया है। इस घटना को दो राजनीतिक प्रतिद्वंदियों से जोड़ के भी देखा जा रहा है।
सरायलखंसी थाना क्षेत्र के खरगजेपुर ओंहाईच गांव के निकट लुदुही पुल पर राज्य सभा सांसद सालिम अंसारी ने 50 लाख रुपये की लागत से 14 अक्तूबर को शिलान्यास किया था। शिलान्यास के बाद गांव के लोगों को वर्षों बाद मुंह मांगी मुराद मिलने से खुशी भी हुई थी। सोमवार रात अज्ञात लोगों ने शिलान्यास स्थल पर लगे शिलापट्ट एवं निर्माण कार्य को ढहा दिया। सुबह इसकी जानकारी ग्रामीणाें को हुई तो वह आक्रोशित भी हुए। इसकी सूचना राज्यसभा सांसद सालिम अंसारी को दी गई। राज्यसभा सांसद सालिम अंसारी की तहरीर पर पुलिस ने अज्ञात लोगों के विरुद्ध मुकदमा दर्ज कराया है।
इस संबंध में थानाध्यक्ष देवेंद्र सिंह का कहना है सांसद महोदय की तहरीर पर मुकदमा दर्ज कर अराजकतत्वों की तलाश की जा रही है। आरोपियों के विरुद्ध कड़ी कार्रवाई की जाएगी।
shilapatt bridge